Diari Oficial de la Generalitat Valenciana


Sumari del DOGV 3464, del 30-03-1999 (1999/2781)

DECRET 44/1999, de 23 de març, del Govern Valencià, pel qual s'autoritza l'ampliació d'ensenyances a la Universitat Politècnica de València.
--------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/03/23/44/dof/vci/html**

### Dades del document

Número de DOGV
:   3464

Data del DOGV
:   30-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2781


Data del document
:   23-03-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * legislació
    * títol d'estudis
    * centre d'ensenyament
    * universitat

DECRET 44/1999, de 23 de març, del Govern Valencià, pel qual s'autoritza l'ampliació d'ensenyances a la Universitat Politècnica de València. [1999/X2781]
  
La Universitat Politècnica de València ha sol·licitat autorització per a la implantació de les ensenyances universitàries conduents a l'obtenció del títol oficial d'enginyer tècnic en Disseny Industrial, i per això adjunta les memòries justificatives, així com l'acord del Consell Social de la Universitat i proposa la implantació de les ensenyances a què fa referència el present decret.
  
El Consell Interuniversitari de la Comunitat Valenciana va tindre coneixement de la sol·licitud de la Universitat Politècnica de València, tal com disposa respecte a la creació, ampliació i transformació de centres universitaris l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana
  
El Consell d'Universitats va emetre informe favorable en relació a la proposta formulada per la Universitat Politècnica de València.
  
Per tot això, i havent-se complit els requisits exigits per l'article 9 de la Llei Orgànica 11/1983, de 25 d'agost, de Reforma Universitària, en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, pel qual s'aprova l'ordenació de titulacions universitàries i es regula el procediment d'autorització de la seua implantació a les universitats publiques de la Comunitat Valenciana, a proposta del conseller de Cultura, Educació i Ciència i després de la deliberació prèvia del Govern Valencià, en la reunió del dia 23 de març de 1999,
  
DISPOSE
  
Article 1
  
Autoritzar la Universitat Politècnica de València per a la impartició de les ensenyances universitàries conduents a l'obtenció del títol oficial d'enginyer tècnic en Disseny Industrial, que seran organitzades per l'Escola Politècnica Superior d'Alcoi.
  
Article 2
  
La posada en funcionament de l'ensenyança a què es referix el present decret serà autoritzada pel conseller de Cultura, Educació i Ciència, prèvia homologació pel Consell d'Universitats del corresponent pla d'estudis, d'acord amb el que disposa el Reial Decret 557/91, de 12 d'abril, sobre creació i reconeixement d'universitats i centres universitaris.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i execució de allò que s'ha disposat en est decret.
  
Segona
  
Est decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 23 de març de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI